Incendiu în Spitalul de Psihiatrie Gătaia, judeţul Timiş.
Un incendiu a izbucnit, marţi dimineaţă, în Spitalul de Psihiatrie Gătaia, judeţul Timiş. Peste 40 de bolnavi au fost evacuaţi. La nivelul judeţului Timiş, începând cu ora 07:20, a fost activat planul roşu de intervenţie.
Un incendiu a izbucnit, marţi dimineaţă, într-un salon la parterul unui pavilion aparţinând Spitalului de Psihiatrie Gătaia.La nivelul judeţului Timiş, începând cu ora 07:20, a fost activat planul roşu de intervenţie.La incendiu au mers 48 de pompieri cu mai multe autospeciale.Când au ajuns pompierii, incendiul nu se mai manifesta cu flacără deschisă, erau doar degajări de fum.Din pavilion au fost evacuate 41 de persoane. Potrivit ISU Timiş, nicio persoană nu a avut nevoie de îngrijiri medicale.Pompierii au constatat că incendiul s-a manifestat la o saltea dintr-un salon izolator.În acest moment, nu mai există pericol.Pompierii efectuează cercetări pentru a identifica cauza producerii incendiului.